**dodatok ku VZN č.1/2016 – prúd odpadov pneumatiky**

**Dátum zverejnenia návrhu:** 31.5.2021

 Všeobecne záväzné nariadenie 1/2016

OBEC KRUŽNO

  v súlade s § 6 ods. 1 zákona č. 369/1990 Zb. o obecnom zriadení v znení neskorších predpisov v y d á v a

Dodatok č.1

VŠEOBECNE ZÁVÄZNÉHO NARIADENIA

  o nakladaní s komunálnymi odpadmi a s drobnými stavebnými odpadmi na území obce

 Vyvesený na úradnej tabuli obce dňa: 31.5.2021

Dátum začiatku lehoty na pripomienkové konanie 1.6.2021

Dátum ukončenia lehoty pripomienkového konania: 10.6.2021

Pripomienky zasielať

- písomne na adresu: Obecný úrad Kružno

- elektronicky na adresu: kruzno.kruzno@gmail.com

 Vyhodnotenie pripomienok k návrhu VZN uskutočnené dňa:

 Schválené všeobecne záväzné nariadenie na rokovaní OZ obce dňa:

Vyhlásené vyvesením na úradnej tabuli obce dňa:

 VZN nadobúda účinnosť dňom:

 Pavel Černák - starosta obce

  Obecné zastupiteľstvo obce Kružno  vydáva tento

Dodatok č.1

Všeobecne záväzného nariadenia č.1/2016 o o nakladaní s komunálnymi odpadmi a s drobnými stavebnými odpadmi na území obce

Pôvodný text v IV.časti sa mení a dopĺňa takto:

IV. Časť

Triedený zber zložiek komunálneho odpadu

 § 10 Spôsob a podmienky triedeného zberu komunálnych odpadov sa dopĺňa o písmeno (ch):

 (1) V obci je zavedený triedený zber týchto zložiek komunálneho odpadu:

a) elektroodpadov z domácností,

b) použitých prenosných batérií a akumulátorov a automobilových batérií a akumulátorov,

c) papiera, skla, plastov a kovov (odpady z neobalových výrobkov sa zbierajú spolu s odpadmi z obalov),

d) veterinárnych liekov a humánnych liekov nespotrebovaných fyzickými osobami a

    zdravotníckych pomôcok,

e) jedlých olejov a tukov z domácností,

f) biologicky rozložiteľných odpadov zo záhrad a parkov vrátane odpadu z cintorínov,

g) biologicky rozložiteľného kuchynského odpadu okrem toho, ktorého pôvodcom je fyzická osoba – podnikateľ a právnická osoba, ktorá prevádzkuje zariadenie spoločného stravovania

h) šatstva a textilu

ch)odpadových pneumatík

do VZN č.1/2016 sa dopĺňa v časti IV. nové ustanovenie §15a, ktorého text je nasledovný:

 § 15a Spôsob a podmienky triedeného zberu komunálnych odpadov

– ojazdených odpadových pneumatík

 (1)  Obec má uzavretú zmluvu s autorizovanou organizáciou  zodpovednosti výrobcov (OZV), neziskovou  spoločnosťou s ručením obmedzeným ELT Management Company Slovakia (ELTMA), ktorá zabezpečuje pre tretiu osobu na základe zmluvy zber a likvidáciu odpadových pneumatík.

 (2) Zber odpadových pneumatík je vykonávaný dvakrát ročne v jarnom a jesennom období na zbernom mieste v obci, KN C 458/2, k.ú. Kružno,

|  |  |  |
| --- | --- | --- |
| GPS súradnice: | 48.411952° | 19.933636 |

 (3) Obec zabezpečuje informovanosť obyvateľov o zbere odpadových pneumatík vopred osobitným oznamom,  pričom  využije všetky možnosti informačného  systému obce, t.j.  na  webovom  sídle  obce [www.kruzno.sk](http://www.kruzno.sk) , rozhlasom, prípadne sms-správami

 (4) pneumatiky je zakázané ukladať do nádob určených na zber iných druhov odpadov alebo ukladať vedľa nich  na verejné priestranstvá obce.

 (5) Občania môžu odpadové pneumatiky bezplatne odovzdať distribútorom prostredníctvom spätného odberu priamo na predajných miestach pneumatík.

 (6) Vybavenie a zabezpečenie:          Obec Kružno ako prevádzkovateľ zberného miesta kolektívneho systému ELTMA potvrdzuje, že odobraté pneumatiky sa budú po celú dobu až do odovzdania spracovateľovi chrániť pred odcudzením alebo znehodnotením, a to tak, že budú zhromažďované v priestore dosahu kamery obecného kamerového systému. Prevádzkovateľ označí zberné miesto nápisom dodaným Eltmou, ktorý bude upozorňovať na vykonávanie spätného zberu pneumatík, a to viditeľne a čitateľne na mieste prístupnom konečnému používateľovi

 Pôvodný text v VI.časti sa dopľňa takto:

VI. Časť

§ 20 Záverečné ustanovenia

(1) DODATOK č.1 VZN 1/2016 schválilo obecné zastupiteľstvo na svojom zasadnutí dňa .................................

(5) Tento Dodatok č.1 nadobúda účinnosť dňom ...................................

                                                                       ........................................................

                                                                      Pavel Černák  starosta obce Kružno